**Richmond upon Thames** službeno engleski *London Borough of Richmond upon Thames* je jedan od 19 borougha *Vanjskog Londona* (Outer London) metropolitanske grofovije Greater London u kom živi 194,730 
stanovnika.

Geografske karakteristike
-------------------------

Richmond upon Thames leži na jugozapadnom rubu londonske metropole, duž 19 km rijeke Temze, koja ga presjeca napola, i formira njegovu sjevernu i južnu granicu.

U okviru njegovih granica leže kvartovi, nekadašnja naselja(od sjevera prema jugu); Castelnau, Kew, Barnes, Mortlake, East Sheen, Richmond, Whitton, Twickenham, Petersham, Ham, Hanworth (djelomično), Teddington, Hampton Hill, Hampton i Hampton Wick.

Borough je dobro povezan sa centrom Londona prigradskim željezničkim linijama, metroom i velikim avenijama.

Historija
---------

Današnji borough - Richmond upon Thames osnovan je 1965. spajanjem dotadašnjih borougha; Barnes i Richmond, koji leže istočno od Temze u historijskoj Grofoviji Surrey sa Twickenhamom na suprotnoj obali Temze u Grofoviji Middlesex.

Ime današnjeg kvarta - Teddington dokumentirano je 969. kao *Tudinton*. A kvartovi Mortlake i Petersham navedeni su u Domesday Booku 1086. kao *Mortelage* i *Patricesham*. Kvart - Kew prvi put je dokumentiran 1327. kao *Cayho*.

Početkom 16. vijeka Veleposjedničku kuću Rychemonde (današnji Richmond) obnovio je Henry VII u kvartu Sheen. Prvi most preko Temze podignut je sredinom 18. vijeka u kvartu Kew, a drugi nešto kasnije 
u kvartu Twickenham. Broj stanovnika borougha je znatno porastao tokom 18. vijeka, i znatno brže u 19. vijeku, kada je do njega stigla željeznica.

Današnji Richmond je pretežno rezidencijalno naselje, uz nešto malo industrijskih pogona duž rijeke, među njima i par manjih brodogradilišta.

Znamenitosti
------------

Poznate građevine borougha su; Hampton Court, koji je bio dom Henrya VIII, ostaci Palače Richmond, koju su koristili Edward III, Henry V, Elizabeta I i nekoliko drugih vladara, Palača White Lodge u parku Richmond, koju danas koristi Škola kraljevskog baleta i Palača Strawberry Hill, sagrađena u 18. vijeku za Horaca Walpola u gotičkom stilu.

Kew Gardens je svjetski poznati botanički vrt podignut na mjestu bivšeg kraljevskog imanja. On je 2003. upisan na UNESCO-vu Listu mjesta svjetske baštine u Evropi.

Nacionalni fizički laboratorij u Teddingtonu, osnovan 1900. centar je metrologiju.

Gotovo 2 / 5 borougha su zelene površine i parkovi, među njima su Richmond i Bushy, nekadašnja kraljevska lovišta. Ostali veći parkovi su; Barnes, Sheen, Ham, Marble Hill i Old Deer u kom je od 1769. do 1981. radio opservatorij.

Kvart Twickenham je sjedište Ragbijaškog saveza Engleske, a kvart Mortlake cilj godišnje regate duge 6.8 km između Oxforda i Cambridga.

Pobratimski gradovi
-------------------

* Francuska Fontainebleau, Francuska
* Njemačka Konstanz, Njemačka
* Sjedinjene Američke Države Richmond, Virginia, Sjedinjene Američke Države

Izvori
------

1. 1 2 3 4  „United Kingdom: Greater London" (engleski). City population. Pristupljeno 31. 01. 2017.
2. 1 2 3 4 5 6 7 8 9 10 11 12 13  „*Richmond upon Thames*" (engleski). Encyclopædia Britannica. Pristupljeno 31. 01. 2017.
3. ↑  „Royal Botanic Gardens, Kew" (engleski). UNESCO. Pristupljeno 31. 01. 2017.

Vanjske veze
------------

***Richmond upon Thames*** na Wikimedijinoj ostavi

* London Borough of Richmond upon Thames (`en`)

| * p
* r
* u
Okruzi Greater Londona |
| --- |
| 
Barking and Dagenham  •
Barnet  •
Bexley  •
Brent  •
Bromley  •
Camden  •
City of Westminster  •
Croydon  •
Ealing  •
Enfield  •
Greenwich  •
Hackney  •
Hammersmith and Fulham  •
Haringey  •
Harrow  •
Havering  •
Hillingdon  •
Hounslow  •
Islington  •
Kensington and Chelsea  •
Kingston upon Thames  •
Lambeth  •
Lewisham  •
City of London  •
Merton  •
Newham  •
Redbridge  •
Richmond upon Thames  •
Southwark  •
Sutton  •
Tower Hamlets  •
Waltham Forest  •
Wandsworth
 |